เรื่องร้องเรียน: เรียนท่านผู้ว่าราชการค่ะ อยากจะเสนอท่าน ขอให้ทำห้องน้ำที่สวนสาธารณะป้อมมหากาฬค่ะ (สวนติดกับท่าเรือผ่านฟ้า) เวลาคนไปออกกำลังกาย เผื่อปวดห้องน้ำกระทันหัน จะได้มีที่ปลดทุกข์ค่ะ เพราะที่สวนนี้ส่วนมากเป็นผู้สูงอายุมาออกค่ะ เมื่อก่อนเคยมีห้องน้ำค่ะ แต่ปรับปรุงสวนใหม่ ห้องน้ำไม่มีแล้วค่ะ   จนท.เฝ้าสวน บอกว่าให้เดินข้ามถนนไปเข้าที่วัด ซึ่งไม่สะดวกบางครั้งออกกำลังตอนเย็นค่ำ ประตูวัดปิดแล้วค่ะ เดินไกลด้วยค่ะ แต่ดิฉันคิดว่าถ้ามีห้องน้ำในสวนสาธารณะสักห้อง จะสะดวกสำหรับคนมาออกกำลังกายค่ะ รบกวนเก็บไว้พิจารณาด้วยค่ะ ขอบพระคุณมากค่ะ
การดำเนินการของเจ้าหน้าที่: สำนักสิ่งแวดล้อม ขอขอบคุณสำหรับข้อเสนอแนะ แต่เนื่องจากสวนป้อมมหากาฬเป็นสวนขนาดเล็กที่สร้างขึ้นเพื่อปรับปรุงภูมิทัศน์ของป้อมมหากาฬ โบราณสถานสำคัญของกรุงรัตนโกสินทร์ ให้มีภาพที่สง่างามเหมาะสมกับสถานที่สำคัญทางประวัติศาสตร์ จึงเน้นใช้พื้นที่ที่มีจำกัดเพื่อจัดทำแปลงไม้ดอกที่สวยงาม เพื่อเป็นภาพที่สวยงามปรากฏต่อสายตาชาวไทยชาวต่างประเทศที่มาเยี่ยมชม   จึงมีพื้นที่จำกัดที่จะจัดให้มี  สิ่งอำนวยความสะดวกครบถ้วนเหมือนสวนสาธารณะขนาดใหญ่ที่มีพื้นที่กว้าง  ขอขอบคุณในคำแนะนำของท่านเป็นอย่างยิ่ง
ความเห็นของผู้แจ้ง: เจ้าหน้าที่ทำงานประสานเรื่องรวดเร็วค่ะ ขอบคุณมากค่ะ
พื้นที่: แขวงบวรนิเวศ เขตพระนคร กรุงเทพมหานคร